OpenLLM-France/wikimedia huggingface dataset:
# Xavier Bundó i Buil

Xavier Bundó i Buil (Sabadell, 26 d'agost de 1984) és un periodista i locutor de ràdio català.
Va estudiar comunicació audiovisual a la Universitat Autònoma de Barcelona. Va començar la carrera com a locutor amb 18 anys, el 2002, presentant el programa Primer toc, a Matadepera Ràdio, i posteriorment va anar a Ràdio Sabadell, on va treballar a esports i a informatius. Durant unes pràctiques d'estiu al programa La finestra indiscreta, de Catalunya Ràdio, va conèixer en Pere Mas, amb qui va començar a col·laborar amb El matí de Catalunya Ràdio d'estiu, fins que el van fitxar a la secció d'informatius de RAC1. Posteriorment va col·laborar amb en Jordi Basté fent la secció del dialing d'El Món a Rac1.
Quan Marta Cailà va deixar el programa Via lliure, el llavors director de RAC1, Eduard Pujol, va proposar el nom de Xavier Bundó. Des de la tardor de 2014 Bundó és el presentador de Via lliure. També és articulista habitual del diari digital Nació Digital. El 2016 va fer el pregó de la Festa Major de Sabadell juntament amb el també periodista sabadellenc Ricard Ustrell.

## Referències

* 1 2 «Xavi Bundó: 'Estic molt cansat de les trinxeres'». [Consulta: 10 abril 2022].
* ↑ «Xavi Bundó torna a estar al capdavant del “Via Lliure”». Ajuntament de Matadepera, 08-09-2017. [Consulta: 4 febrer 2018].
* ↑ «Marta Cailà plega del Via Lliure». [Consulta: 10 abril 2022].
* ↑ «Xavi Bundó: “Si estimes la ràdio no pots refusar una oportunitat així”». Diari ARA.
* ↑ Miró, Quim. «Xavi Bundó: “RAC1 tocarà sostre quan assolim la xifra màgica del milió d’oients”», 12-03-2021. [Consulta: 10 abril 2022].
* ↑ «Articles d'opinió de Xavi Bundó.». Nació Digital.
* ↑ Vidal, Norma. «Xavi Bundó i Ricard Ustrell cedeixen el protagonisme del pregó als sabadellencs». naciodigital.cat, 02-09-2016. [Consulta: 20 setembre 2016].
* ↑ Màrius Serra. «Ustró & Bundell a Sabadell». La Vanguardia, 06-09-2016. [Consulta: 20 setembre 2016].

## Enllaços externs

* L'alegria de viure: Xavi Bundó, vi(d)a lliure a la ràdio, a Ràdio Sabadell
# Xintxu

Xintxu o Hsinchu (/ˈʃɪnˈdʒuː/, xinès: 新竹, pinyin: Xīnzhú, Wade–Giles: Hsin-chu), antigament coneguda com Shinchiku, és una ciutat situada al nord-oest de Taiwan, a la República de la Xina. És la ciutat més poblada de Taiwan que no és un municipi especial, amb 450.655 habitants estimats. Xintxu és una ciutat costanera que limita amb l'estret de Taiwan a l'oest, el comtat o comarca de Xintxu al nord i l'est i la comarca de Miaoli al sud. Se la coneix com la Ciutat del Vent pel fort monsó del nord-est durant les estacions de tardor i hivern.
La zona va ser poblada originalment pels pobles indígenes taiwanesos austronesis, i els immigrants Hoklo l'anomenaven "Tek-kham". La ciutat va ser fundada per colons xinesos Han el 1711, i rebatejada com a Hsinchu el 1878. Durant l'època de domini japonès, la ciutat va ser la seu de la prefectura de Shinchiku, que va rebre el nom de la ciutat. La prefectura abastava la ciutat i la comarca de Xintxu actuals, així com la totalitat de Taoyuan i Miaoli. Després del govern de la República de la Xina el 1945, l'àrea urbana de Xintxu es va organitzar com a ciutat provincial.
L'any 1980, el govern taiwanès va establir el Parc Científic Hsinchu, un important parc industrial i important centre per a la fabricació de semiconductors, el desenvolupament industrial i la tecnologia informàtica. El parc aporta una proporció important del PIB de Taiwan. És un centre econòmic vital per a la seva economia; la seu de TSMC, la planta de fabricació de semiconductors independent més gran del món, MediaTek i United Microelectronics Corporation, es troben al parc.
A més de la seva indústria, Xintxu és també un important centre cultural de Taiwan amb una gran quantitat de llocs patrimonials. El temple de Chenghuang de Xintxu, construït l'any 1747, és una destinació habitual de pregària. Les institucions de recerca de la Universitat Nacional Yang Ming Chiao Tung i la Universitat Nacional Tsing Hua es troben a prop del parc científic.

## Referències

* ↑ 中華民國內政部戶政司. «中華民國 內政部戶政司 全球資訊網», 01-05-2018. [Consulta: 29 abril 2020].
* ↑ «Natural climate». [Consulta: 4 novembre 2022].
* ↑ Kelly Her. «Taiwan Review-Culturally Connected», 01-07-2019. [Consulta: 3 març 2023].
# Yunnanilus spanisbripes

Yunnanilus spanisbripes és una espècie de peix de la família dels balitòrids i de l'ordre dels cipriniformes.

## Morfologia

* Fa 7,5 cm de llargària màxima.
* 11 radis tous a l'aleta dorsal i 7 a l'anal.
* Es diferencia de Yunnanilus sichuanensis per tindre entre 15 i 19 porus a les escates de la línia lateral vs. 10-12 d'aquell; de Yunnanilus chui per la diferència de franges entre femelles i mascles i presentar entre 15 i 19 porus a la línia lateral (en oposició a les franges similars i els 2-4 porus de Y. chui), i de Yunnanilus pulcherrimus per la diferència de franges entre femelles i mascles i la presència de 20-22 bandes verticals als flancs (en oposició a les franges similars i les 12-17 bandes d'aquell).

## Hàbitat i distribució geogràfica

És un peix d'aigua dolça, demersal i de clima tropical, el qual viu al riu Niulanjiang (Yunnan, la Xina).

## Observacions

És inofensiu per als humans.

## Referències

* ↑ Nichols, J. T., 1925. Nemacheilus and related loaches in China. Am. Mus. Novit. Núm. 171: 1-7.
* 1 2 3 An, L., B.-S. Liu i W.-X. Li, 2009. Two new loaches of the genus Yunnanilus (Balitoridae) from Yunnan, China. Acta Zootaxonomica Sinica 34(3):630-638.
* 1 2 Catalogue of Life (anglès)
* 1 2 3 FishBase (anglès)

## Bibliografia

* Zhao, Y.-H., R. E. Gozlan & C.-G. Zhang, 2011. Out of sight out of mind: current knowledge of Chinese cave fishes. Journal of fish biology, 79 (6, special issue): 1545-1562.

## Enllaços externs

* Encyclopedia of Life (anglès)
* ION (anglès)
# Zhou Xun (Tres Regnes)

* Per l'actriu xinesa, vegeu Zhou Xun.
Zhou Xun :
| Xinès: | Xinès: | 周循 |
| Mandarí |
| Mandarí | Pinyin: | Zhōu Xún |
    En aquest nom xinès, el cognom és Zhou.
Zhou Xun va ser el fill major de Zhou Yu, un general militar i estrateg que va servir a Wu Oriental durant el període de la tardana Dinastia Han Oriental de la història xinesa. Ell es va casar amb la filla de Sun Quan, Sun Luban, i va servir com un Comandant de Cavalleria a Wu Oriental. Es deia també que s'assemblava al seu pare en la personalitat.

## Vegeu també

* Llista de persones dels Tres Regnes

## Referències

* Chen, Shou. Registres dels Tres Regnes, Capítol 54, Biografia de Zhou Yu
# Zhuhai Championships

El Torneig de Zhuhai, conegut oficialment com a Zhuhai Championships, és un torneig de tennis professional que es disputa anualment sobre pista dura al Hengqin Tennis Center de Zhuhai, Xina. Pertany a les sèries 250 del circuit ATP masculí i es disputa entre setembre i octubre. El torneig es va inaugurar l'any 2019 en substitució del torneig de Shenzhen.

## Palmarès
### Individual masculí

| Any | Campió | Finalista | Resultat |
| 2023 | Karén Khatxànov | Yoshihito Nishioka | 7−6(2), 6−1 |
| 2022 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2021 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2020 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2019 | Alex de Minaur | Adrian Mannarino | 7−6(4), 6−4 |

### Dobles masculins

| Any | Campions | Finalistes | Resultat |
| 2023 | Jamie Murray Michael Venus | Nathaniel Lammons Jackson Withrow | 6−4, 6−4 |
| 2022 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2021 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2020 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2019 | Sander Gillé Joran Vliegen | Marcelo Demoliner Matwé Middelkoop | 7−6(2), 7−6(4) |

## Referències

* ↑ «The ATP 250 Shenzhen to be relocated to Zhuhai» (en anglès). UbiTennis.net, 12-03-2018. [Consulta: 21 setembre 2019].
* ↑ «Zhuhai To Host ATP Tour Event In 2019» (en anglès). ATP, 22-02-2019. [Consulta: 25 setembre 2019].
* ↑ «ATP World Tour 250 Zhuhai Championships to be held in September» (en anglès). XinhuaNet.com, 29-04-2019. Arxivat de l'original el 2019-09-24. [Consulta: 25 setembre 2019].

## Enllaços externs

* Web oficial Arxivat 2020-06-20 a Wayback Machine. (xinès) (anglès)
* Perfil del torneig a l'ATP (anglès)
Zhuhai :
2019
2023 :
# Ferruçac

Ferrussac és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 81 habitants.

## Demografia
### Població

El 2007 la població de fet de Ferrussac era de 81 persones. Hi havia 40 famílies de les quals 16 eren unipersonals (12 homes vivint sols i 4 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 80 habitatges, 39 eren l'habitatge principal de la família, 29 eren segones residències i 13 estaven desocupats. Tots els 80 habitatges eren cases. Dels 39 habitatges principals, 38 estaven ocupats pels seus propietaris i 1 estava cedit a títol gratuït; 2 tenien dues cambres, 8 en tenien tres, 9 en tenien quatre i 20 en tenien cinc o més. 19 habitatges disposaven pel capbaix d'una plaça de pàrquing. A 17 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ferrussac el 2009 :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 12 | 60 a 64 | 0 |
| 0 | 55 a 59 | 0 |
| 0 | 50 a 54 | 12 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 0 | 10 a 14 | 8 |
| 0 | 5 a 9 | 4 |
| 0 | 0 a 4 | 8 |

## Economia

El 2007 la població en edat de treballar era de 41 persones, 32 eren actives i 9 eren inactives. De les 32 persones actives 30 estaven ocupades (15 homes i 15 dones) i 3 estaven aturades (1 home i 2 dones). De les 9 persones inactives 5 estaven jubilades, 1 estava estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa immobiliària i 1 d'una empresa de serveis.
L'any 2000 a Ferrussac hi havia 14 explotacions agrícoles que ocupaven un total de 612 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Ferrussac a l'INSEE.
* Évolution et structure de la population Fitxa amb el detall de dades de Ferrussac a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Èpsilon Arae

«Èpsilon Arae» té aquests significats:
* Èpsilon¹ Arae, estrella de la constel·lació d'Ara
* Èpsilon² Arae sistema estel·lar triple de la constel·lació d'Ara
# Ōsaka-Sayama

Ōsakasayama (大阪狭山市, Ōsakasayama-shi) és una ciutat i municipi de la prefectura d'Osaka, a la regió de Kansai, Japó. Ōsakasayama és una ciutat xicoteta que forma part de l'àrea metropolitana de Sakai.

## Geografia

Ôsakasayama està situada al sud-est de la prefectura d'Osaka i està adscrita pel govern prefectural a la regió de Minamikawachi o Kawachi sud, en record de l'antiga província. Ôsakasayama es troba en una mena de "cruïlla" entre les antigues províncies d'Izumi i Kawachi, la personalitat de les quals encara és viva a la prefectura. El terme municipal d'Ôsakasayama limita al nord i a l'oest amb el terme de Sakai, al sud amb Kawachinagano i a l'est amb Tondabayashi.

## Història

Fins a l'era Meiji, l'àrea on actualment es troba el municipi d'Ôsakasayama va formar part de l'antiga província de Kawachi. L'actual ciutat d'Ôsakasayama es va fundar l'1 d'octubre de 1987 partint de l'antiga localitat de Sayama. De fet, el nom actual del municipi es podria traduir al català com "Sayama a/d'Osaka".

## Agermanaments

* Ontario, Oregon, EUA.

## Referències

* ↑ «大阪府大阪狭山市の住所» (en japonès). [Consulta: 17 juny 2020].
* ↑ «大阪府内の市町村» (en japonès). [Consulta: 17 juny 2020].
# Čifáre

Čifáre és un municipi del districte de Nitra a la regió de Nitra, Eslovàquia, amb una població estimada a final de l'any 2017 de 607 habitants. Està situat al centre-oest de la regió, a la vall del riu Nitra (conca hidrogràfica del Danubi) i prop de la frontera amb la regió de Trnava.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 1r abril 2021].
# Čiližská Radvaň

Čiližská Radvaň és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1252.
# Şabaniye

La Şabaniye fou una confraria mística derivada de la khalwatiyya, sorgida a Kastamonu a Anatòlia a la meitat del segle xvi. Rep el nom del seu fundador Xaban Veli. Reorganitzada diverses vegades, al segle xix era la branca principal de la khalwatiyya i era més potent que la sunbuliyya situació que ha mantingut a Turquia al segle xx tot i que no va poder subsistir als Balcans on s'havia estès al segle xvii. A final del segle xx es van unir als çerkesiyya (de Muhammad Çerkesi).

## Referències

* ↑ Enciclopèdia de l'Islam, IX, 160 i 161.

## Enllaços externs

* Web oficial de la confraria Arxivat 2011-07-26 a Wayback Machine. (anglès) (turc)
# 729

El 729 (DCCXXIX) fou un any comú començat en dissabte del calendari julià.

## Esdeveniments

* L'anglosaxó Willibald completa el seu pelegrinatge a Jerusalem després de deu anys.

## Referències

* ↑ Nicol, 1974, p. 182.

## Bibliografia

* Nicol, D. M. «Byzantium and England» (en anglès). Balkan Studies, 15, 2, 1974, pàg. 179–203.
# Abd-adh-Dhàhir (nom)

Abd-adh-Dhàhir és un nom masculí teòfor àrab islàmic (àrab: عبد الظاهر, ʿAbd aẓ-Ẓāhir) que literalment significa ‘Servidor de l'Aparent’ o ‘Servidor del Visible’, essent ‘l'Aparent’ o ‘el Visible’ un dels epítets de Déu. Si bé Abd-adh-Dhàhir és la transcripció normativa en català del nom en àrab clàssic, també se'l pot trobar transcrit Abdul Dhahir, ‘Abdul Dhahier... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «ظهر». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «ظهر». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «ظهر» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# (1943) Anteros

Anteros és l'asteroide número 1943. És un objecte proper a la Terra del grup Amor amb un diàmetre d'aproximadament 2 km. Va ser descobert per l'astrònom J. Gibson des de l'observatori d'El Leoncito (Argentina), el 13 de març de 1973.

## Referències

* 1 2 3 4 5 6 7 8 «JPL Small-Body Database». [Consulta: 31 octubre 2023].
* 1 2 3 4 5 6 7 8 «JPL Small-Body Database». [Consulta: 25 gener 2024].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1943.
# (298) Baptistina

(298) Baptistina és un asteroide pertanyent al cinturó d'asteroides descobert el 9 de setembre de 1890 per Auguste Honoré Charlois des de l'observatori de Niça, França.
Es desconeix la raó del nom.

## Característiques

Malgrat tenir característiques orbitals similars als membres de la família de Flora, Baptistina és un intrús en aquesta regió i forma la seva pròpia família d'asteroides. Durant un temps es va considerar la font de l'impacte que va conduir a l'extinció dels dinosaures, però estudis basats en les dades del WISE van rebutjar tal possibilitat en elevar l'edat de la família fins als 80 milions d'anys.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 18 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 39. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* ↑ Varios autores «Mineralogical Characterization of Baptistina Asteroid Family: Implications for K/T Impactor Source» (en anglès). Icarus, 216, 2011, pàg. 184-197 [Consulta: 5 maig 2015].
* ↑ «The formation of the Baptistina family by catastrophic disruption: Porous versus non-porous parent body» (en anglès). Meteoritics & Planetary Science, 44, 12, 2009, pàg. 1877-1887 [Consulta: 5 maig 2015].
* ↑ «REVISING THE AGE FOR THE BAPTISTINA ASTEROID FAMILY USING WISE/NEOWISE DATA» (en anglès). The Astrophysical Journal, 759, 1, 2012, pàg. 1-14 [Consulta: 5 maig 2015].

## Enllaços externs

* «(298) Baptistina» (en anglès). Minor Planet Center. [Consulta: 5 maig 2015].
# Abdera (desambiguació)

«Abdera» té aquests significats:
* Abdera, ciutat grega de Tràcia
* Abdera, ciutat fenícia de la costa andalusa
* Abdera (mitologia), heroïna de la mitologia grega
# 1343

El 1343 (MCCCXLIII) fou un any comú començat en dimecres del calendari julià.

## Esdeveniments

* Reannexió a la Corona d'Aragó de la Corona de Mallorca.
* Treva parcial de la Guerra dels Cent Anys.

## Referències

* ↑ Ensenyat Pujol, Gabriel. La reintegració de la corona de Mallorca a la corona d'Aragó: (1343-1349) (Tesi) (en castellà). Universitat de les Illes Balears, 1991.
* ↑ Lavisse, Ernest. Histoire de France depuis les origines jusqu'à la révolution; publiée avec la collaboration de mm. Bayet, Bloch [e.a.]. Paris Hachette, 1900-[1911?], p. 53.
# 134

El 134 (CXXXIV) fou un any comú començat en dijous del calendari julià.

## Esdeveniments

* Ilseong esdevé governant del regne coreà de Silla.
* 1 de gener: Juli Servià i Titus Vibius Varus, cònsols romans. A l'abril, Servianus va ser substituït per Titus Haterius Nepos, governador d'Aràbia Pètria.
* Gener o febrer (data probable): presa de Jerusalem pels romans.
* 5 de maig: Hadrià és a Roma el 3 de maig del seu divuitè poder tribunitià.
* Inauguració de l'Ateneu, incloses les facultats de retòrica, dret, filosofia, a Roma.
* Inauguració del Pons Ælius (avui Ponte Sant'Angelo). Inici de les obres del Mausoleu d'Adrià.
* Flavi Arrià, el governador romà de Capadòcia, repel·leix un atac dels alans, pastors nòmades del sud-est de Rússia.

## Necrològiques

* Jima de Silla (o Jima Isageum), governant coreà de Silla.

## Referències

* 1 2 «List of Rulers of Korea». www.metmuseum.org. [Consulta: 18 abril 2019].
* 1 2 3 Continuum International Publishing Group. Chronology of the Roman Empire (en anglès), 2011. ISBN 978-1-4411-5478-1.
* 1 2 Walter de Gruyter. Aufstieg und Niedergang der römischen Welt : Geschichte und Kultur Roms im spiegel der neueren Forschung, 1977, p. 2773. ISBN 978-3-11-007337-9.
* ↑ U of Minnesota Press. A history of the Alans in the West : from their first appearance in the sources of classical antiquity through the early Middle Ages, 1973. ISBN 978-0-8166-0678-8.
# 359 aC

El 359 aC va ser un any del calendari romà prejulià. En aquell temps, era conegut com a any del consolat de Lenat i Capitolí Imperiós (o, més rarament, any 395 ab urbe condita o de la fundació de la ciutat). L'ús del nom «359 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Filip II de Macedònia, a la mort del rei Perdicas III, veient que l'hereu de Perdicas, Amintes IV, era només un nen, i les tribus circumdants pensaven aprofitar la debilitat del tron de Macedònia per atacar, assumeix el títol de regent. Compra la retirada dels peonis i fa la pau amb Cotis rei dels odrisis de Tràcia, aliat del pretendent Pausànies. Els atenencs donen suport a Argeu II, que havia estat rei temps abans. Després es retira d'Amfípolis, a la que declara independent. Derrota Argeu i ofereix renovar l'aliança amb Atenes, proposta que és acceptada.
* Cefisòdot, orador i general atenès, va ser enviat amb un esquadró a l'Hel·lespont on els atenencs esperaven que l'aventurer d'Eubea, Caridem, virtual regent del Quersonès Traci, acompliria la seva promesa de sotmetre Tràcia a Atenes. Però Caridem va dirigir les seves armes contra el seu amic Cefisòdot, que estava assetjant Alopeconnès, una ciutat del sud-est del Quersonès on s'havien refugiat un grup de pirates. Amb forces molt igualades els dos homes van acordar una treva i encara que la ciutat d'Alopeconnès va ser entregada a Atenes, les condicions eren tan desavantatjoses que Cefisòdot va ser destituït, i portat a judici. Es va escapar a la sentència de mort per només tres vots i va haver de pagar una multa de cinc talents.

### Antiga Roma

* Aquest any són elegits cònsols Marc Popil·li Lenat i Gneu Manli Capitolí Imperiós.
* Popil·li Lenat, suposadament va aturar uns disturbis civils amb la seva eloqüència, però Titus Livi parla d'un sobtat atac durant la nit, feta pels tiburtins. La ciutat estava atemorida, però a la matinada, tan aviat com els romans van organitzar un cos suficient, els enemics van ser rebutjats.
* Capitolí Imperiós va organitzar un atac contra Tibur.

### Xina

* Reformes polítiques de Shang Yang, un important estadista de l'Estat de Qin durant període dels Regnes Combatents de la Història de la Xina. Les reformes segueixen la seva filosofia legalista com es registra en El Llibre del Senyor Shang

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XVI, 8
* ↑ Demòstenes. Contra Aristòcrit, 15-17
* ↑ Suïdas, sub voce Κηφισόδοτος
* ↑ Titus Livi. Ab Urbe Condita, VII, 15
* ↑ Titus Livi Ab Urbe Condita VII, 16, 17
* ↑ Titus Livi. Ab Urbe Condita, VII, 23
* ↑ Pines, Yuri, "Legalism in Chinese Philosophy", The Stanford Encyclopedia of Philosophy (Winter 2014 Edition), Edward N. Zalta (ed.), 1.1 Major Legalist Texts, http://plato.stanford.edu/archives/win2014/entries/chinese-legalism/